Αλεξάντερ Κάλενς

Ο Αλεξάντερ Μαρτίν Κάλενς Ασίν (ισπανικά: Alexander Martín Callens Asín, 4 Μαΐου 1992) είναι Περουβιανός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Α.Ε.Κ. και είναι διεθνής με την Εθνική Περού.

 Σταδιοδρομία σε συλλόγους 

 Σπορτ Μπόις 
Ο Κάλενς ξεκίνησε το ποδόσφαιρο στις ακαδημίες νέων της Σπορτ Μπόις. Έκανε το ντεμπούτο του στην πρώτη ομάδα στις 18 Απριλίου 2010, σε μια ήττα με 3–1 από τη Λεόν ντε Ουάνουκο για το Πρωτάθλημα Περού. Σημείωσε το πρώτο του γκολ στις 19 Ιουνίου, σε μία εκτός έδρας ήττα με 2–1 εναντίον της Ίντι Γκας Ντεπόρτες.

 Ρεάλ Σοσιεδάδ 
Ο Κάλενς υπέγραψε διετές συμβόλαιο με τη Ρεάλ Σοσιεδάδ τον Αύγουστο του 2011, όπου στάλθηκε στη Β ομάδα, με την οποία πέρασε αρκετές σεζόν στη Σεγούντα Ντιβισιόν Β.

Στις 4 Δεκεμβρίου 2014, ο Κάλενς έκανε το ντεμπούτο του με την πρώτη ομάδα, παίζοντας ολόκληρο το δεύτερο ημίχρονο της ισοπαλίας με 0–0 εναντίον της Ρεάλ Οβιέδο στον Γύρο των 32 του Κυπέλλου Ισπανίας. Στις 6 Ιουνίου 2015 αποδεσμεύθηκε από την ομάδα.

 Νουμάνθια 
Στις 10 Αυγούστου 2015, ο Κάλενς εντάχθηκε στην ΚΝ Νουμάνθια της Σεγούντα Ντιβισιόν, με συμβόλαιο ενός έτους. Σκόραρε το πρώτο του γκολ στο πρωτάθλημα την επόμενη 16 Ιανουαρίου, σε μια εκτός έδρας νίκη με 2–0 επί της Αλμπαθέτε Μπαλομπιέ.

 Νιου Γιορκ Σίτι 
Στις 23 Ιανουαρίου 2017, ο Κάλενς έλυσε το συμβόλαιό του με τη Νουμάνθια και εντάχθηκε στη Νιου Γιορκ Σίτι ΦΚ λίγο αργότερα. Σκόραρε το πρώτο του γκολ στο Μέιτζορ Λιγκ Σόκερ στις 3 Ιουνίου, βοηθώντας την ομάδα του να κερδίσει με 2-1 τη Φιλαντέλφια Γιούνιον.

 Χιρόνα 
Στις 23 Ιανουαρίου 2023, ο Κάλενς υπέγραψε συμβόλαιο 2,5 ετών με τη Χιρόνα.

 Α.Ε.Κ. 
Στις 8 Σεπτεμβρίου 2023, εντάχθηκε με δανεισμό ενός έτους στην Α.Ε.Κ., με επιλογή αγοράς στο τέλος της σεζόν. Τον Ιούνιο του 2024 υπέγραψε διετές συμβόλαιο με την ομάδα.

 Εθνική ομάδα 
Ο Κάλενς έκανε την πρώτη του συμμετοχή για την Εθνική Περού στις 17 Απριλίου 2013, μπαίνοντας ως αλλαγή στο 74ο λεπτό σε μια φιλική ισοπαλία με 0-0 με το Μεξικό, που διεξήχθη στο Σαν Φρανσίσκο. Σκόραρε το πρώτο του γκολ για τη χώρα του στις 9 Σεπτεμβρίου 2014, ανοίγοντας το σκορ στη φιλική νίκη με 2–0 επί του Κατάρ.

Ο Κάλενς ήταν μέρος των ομάδων στα Κόπα Αμέρικα 2019 και 2021, κάνοντας πέντε εμφανίσεις στο τελευταίο.

 Διακρίσεις 
Νιου Γιορκ Σίτι

 Κύπελλο MLS: 2021
 Campeones Cup: 2022

 Παραπομπές 

 Εξωτερικοί σύνδεσμοι 




 Προφίλ στο Transfermarkt.com

Κατηγορία:Περουβιανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Περού Κ20
Κατηγορία:Ποδοσφαιριστές Εθνικής Περού
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Σπορτ Μπόις
Κατηγορία:Ποδοσφαιριστές Πρωταθλήματος Περού
Κατηγορία:Ποδοσφαιριστές Ρεάλ Σοσιεδάδ Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ξένοι ποδοσφαιριστές στην Ισπανία
Κατηγορία:Περουβιανοί ποδοσφαιριστές στο εξωτερικό
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές ΚΝ Νουμάνθια
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Νιου Γιορκ Σίτι ΦΚ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα